ai4bharat/Pralekha huggingface dataset:
ग्रामीण विकास मंत्रालय
सचिवांच्या बनावट ईमेल आयडीबद्दल ग्रामीण विकास मंत्रालयाने जारी केला इशारा
नवी दिल्ली, 3 डिसेंबर 2021
केंद्र सरकारच्या ग्रामीण विकास मंत्रालयाच्या ग्रामीण विकास विभागाचे  सचिव श्री नागेंद्र नाथ सिन्हा, यांच्या नावाने secyrd.nagendranath[at]gmail[dot]com हा बनावट ईमेल आयडी तयार करण्यात आला आहे आणि ग्रामीण विकास विभागाच्या विविध हितधारकांना फसवे ईमेल पाठवण्यात आले आहेत.
या बनावट आयडीवरून एक विशिष्ट ईमेल पाठवला जात आहे जो डेटा प्रो कॉम्प्युटर्स प्रायव्हेट लिमिटेड या प्रकल्प अंमलबजावणी संस्थेचे दीनदयाळ उपाध्याय – ग्रामीण कौशल्य योजना  अंतर्गत असलेले प्रकल्प बंद करण्यासंबंधी आहे. हा फसवा ईमेल ग्रामीण विकास विभागाचे सचिव श्री नागेंद्र नाथ सिन्हा यांच्या नावाने खोट्या सहीनिशी विविध राज्य ग्रामीण उपजीविका अभियान आणि कौशल्य परिसंस्थेतील इतर भागधारकांना पाठवण्यात आला आहे.
पुढे असे नमूद केले आहे की, केंद्र सरकारच्या ग्रामीण विकास विभागाकडून कोणताही अधिकृत संदेश अधिकृत वाहिन्यांद्वारे आणि gov.in किंवा nic.in सारख्या ईमेल डोमेनवरून जारी केला जातो. या अधिकृत डोमेन व्यतिरिक्त इतर डोमेन वरून आलेल्या ईमेलची सत्यता तपासली पाहिजे.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
मत्स्योत्पादन, पशुविकास आणि दुग्धविकास मंत्रालय
एव्हियन एनफ्लूएन्झा बाबत देशातली स्थिती
12 जानेवारी 2021 पर्यंत एव्हियन एनफ्लूएन्झा  च्या आणखी प्रकरणांची पुष्टी झाली असून राजस्थान मधल्या झुनझुनू जिल्ह्यातल्या एचसीएल- खेत्रीनगर मध्ये मृत कावळ्यांमध्ये एव्हियन एनफ्लूएन्झा  ची पुष्टी झाली. याशिवाय उत्तर प्रदेशातल्या कानपूर इथे मृत कावळ्यांमध्ये,  प्राणी संग्रहालयातल्या पेलिकनमध्ये, हिमाचल प्रदेशातल्या कांग्रा जिल्ह्यातल्या फतेहपुर गावात आणि जगनोली मध्ये मृत कावळ्यांमध्ये या रोगाची पुष्टी झाली आहे. तसेच मध्य प्रदेशातल्या झाबुआ जिल्ह्यातल्या कुक्कुट पालन केंद्रात एव्हियन एनफ्लूएन्झा ची पुष्टी, भोपाळ इथल्या प्राणी रोग विषयक राष्ट्रीय संस्थेने केली आहे.
पशु पालन आणि दुग्ध विकास विभागाने चाचणी संदर्भात राज्यांना नियमावली जारी केली असून राज्य स्तरावर पुरेशा जैव सुरक्षा सुविधांसह चाचणी करण्यासाठी प्रोत्साहन देण्यात येत आहे. मृत पक्ष्यांच्या नमुना तपासणीत एव्हियन एनफ्लूएन्झाचा महाराष्ट्रात प्रादुर्भाव झाल्याचे स्पष्ट झाल्यानंतर महाराष्ट्र आणि गुजरातला भेट देण्यासाठी केंद्रीय पथक नियुक्त करण्यात आले आहे.या राज्यांमधल्या या रोगाच्या केंद्र बिंदूवर हे पथक लक्ष ठेवेल.
एव्हियन एनफ्लूएन्झा आणि त्या संदर्भातली परिस्थिती हाताळण्याबाबत जागृती निर्माण करण्यासाठी सातत्याने प्रयत्न सुरु आहेत, यासाठी ट्वीटरसह विविध सोशल मिडीयाचा उपयोग करण्यात येत आहे. बाधित पक्षांना नष्ट करण्यासाठीच्या कामासाठी पुरेसे पीपीई संच आणि आवश्यक सामग्री राखण्याच्या सूचनाही राज्यांना देण्यात आल्या आहेत.
संरक्षण मंत्रालय
नौदल प्रमुख अॅडमिरल आर हरी कुमार यांनी दक्षिण नौदल कमांड येथे प्रत्यक्ष जहाजावर प्रशिक्षण घेत असलेल्या रॉयल सौदी नेव्हल फोर्सेस कॅडेट्सच्या पहिल्या तुकडीची भेट घेतली
नवी दिल्ली, 2 जून 2023
नौदल प्रमुख अॅडमिरल आर हरी कुमार यांनी दक्षिणी नौदल कमांड, कोची येथे सागरी प्रशिक्षण घेत असलेल्या सौदी अरेबियाच्या किंग फहद नेव्हल अकादमीच्या कॅडेट्सशी संवाद साधला. पाच प्रशिक्षण कर्मचाऱ्यांसह  रॉयल सौदी नेव्हल फोर्सचे 55 कॅडेट्स भारतीय नौदलासोबत प्रत्यक्ष जहाजावरील प्रशिक्षणाचा भाग म्हणून आयएनएस तिर आणि आयएनएस सुजाता या प्रथम प्रशिक्षण स्क्वाड्रन जहाजांवर आहेत. यावेळी नौदल प्रमुखांना सध्या सुरू असलेल्या बंदर आणि युद्धनौकांवरील सरावांसह समुद्रातील प्रशिक्षण उपक्रमांची माहिती देण्यात आली. तसेच प्रशिक्षण कालावधीत प्रशिक्षणार्थींनी केलेल्या प्रगतीबाबतही नौदल प्रमुख यांना अवगत करण्यात आले.
यावेळी कॅडेट्सनी प्रशिक्षणादरम्यान त्यांना आलेले अनुभव -युद्धनौकेवरील त्यांचा पहिला प्रवास नौदल प्रमुखांबरोबर सामायिक केला. चर्चेदरम्यान, प्रशिक्षण देणाऱ्या कर्मचार्यांनी भारतीय नौदलाच्या जहाजांवर त्यांना मिळालेल्या उच्च दर्जाचे प्रशिक्षण आणि संधीबद्दल त्यांचे कौतुक केले. आपल्या भाषणात,नौदल प्रमुखांनी रॉयल सौदी नेव्हल फोर्सेसच्या प्रतिनिधीमंडळाचे भारतात स्वागत केले आणि भारतीय नौदलाद्वारे सौदी कॅडेट्सना प्रथमच दिले जात असलेले प्रशिक्षण हे सौदी अरेबिया आणि भारत तसेच दोन्ही नौदलांमधील वाढत्या मैत्रीचे द्योतक असल्याचे नमूद केले.
अलिकडेच सुदानमधून भारतीय नागरिकांना सुखरूप बाहेर काढण्यात सौदी अरेबिया सरकारकडून मिळालेल्या मदतीचा त्यांनी उल्लेख केला. दोन्ही नौदलांमधील दृढ संबंध आणि सहकार्यावर भर देत, नौदल प्रमुख म्हणाले की रॉयल सौदी नेव्हल फोर्सेससोबत संयुक्त सराव, कर्मचाऱ्यांशी चर्चा आणि प्रशिक्षणाचे आदानप्रदान यात गेल्या काही वर्षांत चांगली प्रगती झाली आहे आणि ते दोन्ही नौदलांमधील मजबूत बंध सूचित करतात.
Jaydevi PS/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
संरक्षण मंत्रालय
कर्नाटकात बेळगाव येथे धर्म गार्डियन-2022 युध्दसरावाचा समारोप
नवी दिल्ली 10 मार्च 2022
भारतीय लष्कर आणि जपानचे जमिनीवरील स्वसंरक्षण दल यांचा सहभाग असलेल्या धर्म गार्डियन-2022 या 27 फेब्रुवारी 2022 पासून बेळगावच्या परदेशी प्रशिक्षण मैदानावर सुरु झालेल्या वार्षिक सराव कार्यक्रमाचा 12 दिवसांच्या यशस्वी संयुक्त लष्करी प्रशिक्षणानंतर आज 10 मार्च 2022 रोजी समारोप झाला. भारत आणि जपान या देशांमध्ये असलेल्या कालातीत मैत्री संबंधांना अधिक बळकट करण्याच्या दृष्टीने दोन्ही देशांच्या सशस्त्र दलांमध्ये समन्वय आणण्यासाठी या लष्करी सरावाने अत्यंत अनोखी संधी प्राप्त करून दिली. या युद्ध सरावाने सहभागींना व्यावसायिक आणि सांस्कृतिक शिक्षणासाठी तसेच सामाजिक चर्चांसाठी मंच देखील उपलब्ध करून दिला आणि त्यातून हिंद-प्रशांत परिसरात एकीकृत सह-अस्तित्व निर्माण करण्याच्या उद्देशाने ज्ञान आणि सहकार्य यांच्या बाबतीतील त्यांची क्षितिजे रुंदावली.
या सरावादरम्यान परस्पर प्रशिक्षण आणि युध्द क्षेत्रावरील लढाईच्या वेळची परिस्थिती हाताळण्यापासून ते क्रीडा आणि सांस्कृतिक बाबींचे आदानप्रदान अशा विस्तृत कक्षेतील विषय हाती घेतल्यामुळे हा सराव अत्यंत यशस्वी ठरला आहे. दोन्ही देशांच्या सैनिकांनी गोळीबाराचा सराव आणि इतर युद्धविषयक कारवायांबाबतच्या विविध सादरीकरणामध्ये खांद्याला खांदा भिडवून भाग घेतला. दोन्ही बाजूंकडील पथकांनी दहशतवाद विरोधी कारवायांसारख्या समकालीन समस्यांविरुध्द वापरले जाणारे नैपुण्य एकमेकांशी सामायिक केले, एवढेच नव्हे तर त्यांनी ड्रोन आणि ड्रोनविरोधी शस्त्रांसारख्या विनाशक तंत्रज्ञानाचा वापर करताना आलेले अनुभव देखील सामायिक केले.
“धर्म गार्डियन” हा युध्द सराव भारतीय लष्कर आणि जपानचे जमिनीवरील स्वसंरक्षण दल यांच्यातील संरक्षण विषयक सहकार्याची पातळी वाढवेल तसेच यासारखे लाभ आणखी संघटीतपणे मिळविण्याच्या उद्देशाने आयोजित भविष्यातील अशा संयुक्त कार्यक्रमांसाठी उत्प्रेरक म्हणून काम करेल.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 302
पंतप्रधान कार्यालय
राज्यसभेचे खासदार अभय भारद्वाज यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी गुजरातचे राज्यसभेतले खासदार अभय भारद्वाज यांच्या निधनाबद्दल शोक व्यक्त केला आहे.
एका ट्वीटमध्ये पंतप्रधान म्हणाले, "गुजरातचे राज्यसभेतले खासदार अभय भारद्वाज हे एक प्रतिष्ठित वकील होते आणि समाजसेवेच्या बाबतीत नेहमीच अग्रेसर होते. आपण एक उज्ज्वल आणि अंतर्दृष्टी असलेले , राष्ट्रीय विकासाबाबत उत्साही व्यक्तिमत्व गमावले आहे. त्यांचे कुटुंबीय आणि मित्रांप्रति शोकसंवेदना. ओम शांती."
Jaydevi PS/S.Kane/P.Kor
आरोग्य आणि कुटुंब कल्याण मंत्रालय
सलग सातव्या दिवशी बरे होणाऱ्या एकूण रुग्णांची संख्या दैनंदिन नवीन रुग्णांपेक्षा जास्त
सलग चौथ्या दिवशी दैनंदिन नवीन रूग्णांची संख्या 3 लाखांपेक्षा कमी
गेल्या 24 तासांत सर्वाधिक 20.55 लाख चाचण्या पूर्ण करून भारताचा जागतिक विक्रम
भारतात सलग सातव्या दिवशी, बरे होणाऱ्या रुग्णांची दैनंदिन संख्या दैनंदिन नवीन रुग्णांपेक्षा अधिक असून गेल्या 24 तासांत 3,69,077 रुग्ण बरे झाले.
भारतात बरे झालेल्या रुग्णांची एकूण संख्या आज 2,23,55,440 वर पोहोचली आहे. रुग्ण बरे होण्याचा राष्ट्रीय दर वाढून 86.74% पर्यंत पोहोचला आहे.
नवीन बरे झालेल्या रुग्णांपैकी 75.11% रुग्ण दहा राज्यातील आहेत.
आणखी एका सकारात्मक घडामोडीत सलग तिसऱ्या दिवशी देशात 3 लाखांपेक्षा कमी नवीन रुग्णांची नोंद झाली आहे.
गेल्या 24 तासांत 2,76,110 नवीन रुणांची नोंद झाली.
गेल्या 24 तासांत नोंद झालेल्या रुग्णांपैकी 77.17 % रुग्ण दहा राज्यांमधील आहेत. तमिळनाडूमध्ये सर्वाधिक नवीन 34,875 रुग्ण आढळले आहेत, त्याखालोखाल कर्नाटकात 34,281 नवीन रूग्ण आढळले आहेत.
देशातील उपचाराधीन रुग्णांची एकूण संख्या कमी होऊन 31,29,878 इतकी झाली आहे.
गेल्या 24 तासांत त्यात 96,841 ने घट झाली आहे.
आता देशातील एकूण पॉझिटिव्ह रूणांपैकी 12.14 टक्के रूग्ण उपचाराधीन आहेत.
देशाच्या एकूण उपचाराधीन रुणांपैकी 69.23 टक्के रुग्ण 8 राज्यातील आहेत.
खाली दिलेला आलेख गेल्या 24 तासातील राज्यांमधील सक्रिय रूग्णसंख्येतील बदल दर्शवत आहे
गेल्या 24 तासांत 20.55 लाखांहून अधिक चाचण्या करण्यात आल्या , असून भारताने कालचा आपला विक्रम मोडला आहे.
दैनंदिन पॉझीटिव्हिटी दर घसरून 13.44 टक्क्यांवर आला आहे.
गेल्या 24 तासात देशात 20,55,010 लाख चाचण्या घेण्यात आल्या.
राष्ट्रीय मृत्यू दर दर सध्या 1.11% आहे.
गेल्या 24 तासांत 3,874 मृत्यूची नोंद झाली.
नवीन मृत्यूंमध्ये दहा राज्यांमधील 72.25 टक्के मृत्यूंचा समावेश आहे. महाराष्ट्रात सर्वाधिक 594 मृत्यू झाले आहेत . त्याखालोखाल कर्नाटकमध्ये 468 मृत्यू झाले .
देशव्यापी लसीकरण मोहिमेच्या तिसऱ्या टप्प्याअंतर्गत देशातील कोविड -19 लसींच्या एकूण मात्रांची संख्या आज 18.70 कोटींवर पोहोचली आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण 18,70,09,792 लसींच्या मात्रा 27,31,435 सत्रांद्वारे देण्यात आल्या आहेत. यामध्ये 96,85,934 आरोग्य कर्मचारी , 66,67,394 आरोग्य कर्मचारी , 1,46,36,501 आघाडीवर काम करणारे कर्मचारी , 82,56,381 आघाडीवर काम करणारे कर्मचारी ,18-44 वयोगटातील 70,17,189 लाभार्थी ,45 ते 60 वयोगटातील 5,83,47,950  आणि 94,36,168  तर 45 ते 60 वर्षे वयोगटातील 5,49,36,096 पहिली मात्रा तर, 1,80,26,179 लाभार्थींना लसीची दुसरी मात्रा देण्यात आली .
देशात आतापर्यंत देण्यात आलेल्या एकूण मात्रांपैकी 66.61% मात्रा दहा राज्यांमध्ये दिल्या आहेत
अंतराळ विभाग
अवकाश क्षेत्रातील भारताच्या हितसंबंधांचे रक्षण
नवी दिल्ली, 23 मार्च 2022
अवकाश विभागाच्या माध्यमातून, अवकाश क्षेत्रातील भारताच्या हितसंबंधांचे रक्षण करण्यासाठी तसेच त्यांची व्याप्ती वाढवण्यासाठी केंद्र सरकार सक्रियपणे प्रयत्न करत असते. त्यासाठी अवकाश वहन, पायाभूत सुविधा आणि त्याचा वापर अशा क्षेत्रात आपल्या सर्वांगीण क्षमता वाढवण्याचे काम सातत्याने केले जाते.
त्याशिवाय, भारतीय उपग्रहांचे तसेच कक्षेतील इतर साधनांचे संरक्षण करण्याच्या दृष्टीने, इस्रो, अवकाशातील वाढता कचरा कमी करण्याच्या सर्व आंतरराष्ट्रीय मोहिमांमध्ये सहभाग घेत असते, जेणेकरुन, बाह्य अवकाश दीर्घकाळ, शाश्वत स्वरूपात वापरता येऊ शकेल.
अवकाशातील कचऱ्याचा अभ्यास आणि अवकाशाच्या स्थितीबाबत जागरुकता निर्माण करणाऱ्या आंतर-संस्था अवकाश कचरा समन्वय समिती सह, आयएएफ अवकाश कचरा कृती गट, आयएए अवकाश वाहतूक व्यवस्थापन कृती गट, आयएसओ अवकाश कचरा कृती गट आणि UNCOPUOS दीर्घकालीन कृती दल- अशा सर्व आंतरराष्ट्रीय संघटनांचा इस्रो सक्रिय सदस्य आहे.
केंद्रीय कार्मिक, सार्वजनिक तक्रार आणि निवृत्तीवेतन तसेच अवकाश विभागाचे राज्यमंत्री डॉ जितेंद्र सिंह यांनी आज लोकसभेत ही माहिती दिली.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
वस्त्रोद्योग मंत्रालय
कापूस उत्पादन आणि निर्यात
नवी दिल्ली, 25 जुलै 2018
चालू कापूस हंगामात ऑक्टोबर 2017 ते सप्टेंबर 2018 या अवधीत भारताच्या कापूस निर्यातीत गेल्यावर्षीच्या तुलनेत 20 टक्के वाढ होण्याची शक्यता कापूस सल्लागार मंडळाने व्यक्त केली आहे. या वाढीसह सप्टेंबर 2018 पर्यंत कापसाची निर्यात 70 लाख गासड्यांपर्यंत पोहोचण्याची शक्यता आहे. ऑक्टोबर 2017 ते एप्रिल 2018 या अवधीत भारतातील 51.21 लाख गासड्या कापसाची निर्यात करण्यात आली. चालू हंगामात 370 लाख गासड्या इतके कापूस उत्पादक होण्याची शक्यता कापूस सल्लागार मंडळाने व्यक्त केली आहे.
आंतरराष्ट्रीय बाजारपेठेतील दलाच्या तुलनेत देशात कापसाचे दर सध्या कमी आहेत अशी माहिती वस्त्रोद्योग राज्यमंत्री अजय तामटा यांनी आज राज्यसभेत दिली.
N.Sapre/M.Pange/P.Malandkar
(Visitor Counter : 52
पंतप्रधान कार्यालय
पंतप्रधानांनी देशाला ईद-अल-अदाच्या दिल्या शुभेच्छा
नवी दिल्ली, 1 ऑगस्ट 2020
पंतप्रधान नरेंद्र मोदी यांनी आज देशाला ईद-अल-अदा निमित्ताने शुभेच्छा दिल्या.
पंतप्रधान आपल्या ट्विटर संदेशात म्हणाले, “ईद मुबारक!
ईद-अल-अदाच्या शुभेच्छा. हा दिन सुसंवादी,सर्वसमावेशक समाजासाठी प्रेरणादायी होवो. बंधुभाव आणि करूणेची भावना वृध्दिंगत करो”.
M.Iyengar/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
यूएईचे नवे अध्यक्ष म्हणून निवड झाल्याबद्दल शेख मोहम्मद बिन झायेद अल नाह्यान यांचे पंतप्रधानांकडून अभिनंदन
पंतप्रधान नरेंद्र मोदी यांनी अबुधाबीचे सत्ताधीश शेख मोहम्मद बिन झायेद अल नह्यान यांचे यूएईचे, संयुक्त अरब अमिरातीचे नवे अध्यक्ष म्हणून निवड झाल्याबद्दल अभिनंदन केले आहे.
एका ट्वीटमध्ये पंतप्रधान म्हणाले;
"अबुधाबीचे सत्ताधीश शेख मोहम्मद बिन झायेद अल नाह्यान यांना, यूएईचे नवे अध्यक्ष म्हणून निवड झाल्याबद्दल माझ्या शुभेच्छा. त्यांच्या गतीशील आणि द्रष्ट्या नेतृत्वाखाली आमची धोरणात्मक भागीदारी मजबूत होत राहील, असा मला विश्वास आहे. @MohamedBinZayed"
सांस्कृतिक मंत्रालय
दुसऱ्या G20 सांस्कृतिक कार्यगटाच्या बैठकीसाठी प्रतिनिधी ओदिशात दाखल , पुरी येथे ‘संस्कृती सर्वांना एकत्र आणते ’ या संकल्पनेवरील वाळूशिल्प प्रदर्शनाला भेट दिली
जी. किशन रेड्डी आणि अर्जुन राम मेघवाल यांनी पद्मश्री पुरस्कार विजेते सुदर्शन पटनाईक यांच्या ‘संस्कृती सर्वांना एकत्र आणते ’ या संकल्पनेवरील वाळूशिल्प प्रदर्शनाचे केले उद्घाटन
G20 सदस्य, अतिथी राष्ट्रे आणि अनेक आंतरराष्ट्रीय संघटनांचे प्रतिनिधी आज ओदिशातील भुवनेश्वर येथे दुसऱ्या G20 सांस्कृतिक कार्यगटाच्या बैठकीसाठी दाखल झाले. फेब्रुवारीमध्ये खजुराहो येथे झालेल्या पहिल्या सांस्कृतिक कार्यगटाच्या बैठकीतील चर्चा तसेच : सांस्कृतिक संपत्तीचे संरक्षण आणि पुनर्स्थापना; शाश्वत भविष्यासाठी वारसा जतन , सांस्कृतिक आणि सर्जनशील उद्योग आणि सर्जनशील अर्थव्यवस्थेला प्रोत्साहन; आणि संस्कृतीच्या संरक्षण आणि संवर्धनासाठी डिजिटल तंत्रज्ञानाचा वापर या सांस्कृतिक कार्यगटाच्या चार प्राधान्य क्षेत्रांवर लक्ष केंद्रित करणाऱ्या तज्ज्ञांच्या जागतिक संकल्पनांवरील वेबिनारमधील चर्चेवर सर्वसहमती साधणे हा या बैठकीचा उद्देश आहे.
सांस्कृतिक संपत्तीचे संरक्षण आणि पुनर्स्थापना, सांस्कृतिक आणि सृजनशील उद्योगांच्या शाश्वत भविष्यातील संवर्धनासाठी जिवंत वारशाचा उपयोग आणि सृजनशील अर्थव्यवस्था तसेच संस्कृती संरक्षण आणि संवर्धनासाठी डिजिटल तंत्रज्ञानाचा वापर या सांस्कृतिक कार्य गटाच्या चार प्राधान्य क्षेत्रांवर सत्रे होतील अशी माहिती सभेच्या अजेंड्याबाबत बोलताना मंत्र्यांनी दिली.
"सांस्कृतिक देवाणघेवाण कार्यक्रम, संयुक्त वारसा संवर्धन प्रकल्प आणि परस्पर-सांस्कृतिक संवाद यासारख्या सहयोगी उपक्रमांवर देखील चर्चा केली जाईल. हे उपक्रम परस्पर संबंध आणखी मजबूत करतील तसेच अधिक लवचिक आणि एकमेकांच्या संपर्कात असलेले समुदाय तयार करू शकतील." असेही ते म्हणाले.
नरेंद्र मोदी यांनी पंतप्रधानपदाची सूत्रे हाती घेतल्यानंतर सांस्कृतिक संपत्तीची पुनर्स्थापना वेगाने होत आहे, असे सांस्कृतिक राज्यमंत्री अर्जुन राम मेघवाल यांनी पत्रकार परिषदेला संबोधित करताना सांगितले.
ते म्हणाले की ‘शाश्वत भविष्य’ या विषयावरील चर्चा, आपल्या पुढच्या पिढीला काय वारसा देते यावर लक्ष केंद्रित करणारी असेल. सांस्कृतिक स्थळे आर्थिक घडामोडींशी जोडली जावीत आणि स्थानिकांना रोजगाराच्या संधी उपलब्ध व्हाव्यात यासाठी अशा स्थळांवर पर्यटन विकसित केले जावे, असेही ते म्हणाले. अशा स्थळांवर तंत्रज्ञानाचा प्रचार केला जाईल, असेही त्यांनी अधोरेखित केले.
पद्मश्री सुदर्शन पटनायक यांचे एक उत्कृष्ट असे वाळू कला प्रदर्शन पुरीच्या समुद्र किनार्यावर आयोजित करण्यात आले होते. ‘कल्चर युनाइट्स ऑल’ या संकल्पनेनुसार तयार करण्यात आलेल्या या वाळू कला प्रदर्शनाचे उद्घाटन केंद्रीय पर्यटन, संस्कृती आणि ईशान्य प्रदेश विकास मंत्री जी. किशन रेड्डी आणि सांस्कृतिक आणि संसदीय कामकाज राज्यमंत्री अर्जुन राम मेघवाल यांच्या हस्ते करण्यात आले.
सांस्कृतिक कार्य गटाची तिसरी बैठक भुवनेश्वरमध्ये पुढील 2 दिवसांच्या चर्चेनंतर,15 ते 18 जुलै 2023 दरम्यान हम्पी येथे होणार आहे. ऑगस्ट 2023 च्या अखेरीस सांस्कृतिक मंत्र्यांची बैठक वाराणसीमध्ये होणार आहे
श्रम आणि रोजगार मंत्रालय
औद्योगिक कामगारांसाठीचा ग्राहक मूल्य निर्देशांक.  – जुलै 2022
नवी दिल्ली, 31 ऑगस्ट 2022
श्रम विभाग, श्रम आणि रोजगार मंत्रालयाचे संलग्न कार्यालय, देशातील औद्योगिकदृष्ट्या महत्त्वाच्या 88 केंद्रांतर्गत 317 बाजारांमधून गोळा केलेल्या किरकोळ किमतींच्या आधारे दर महिन्याला औद्योगिक कामगारांसाठीचा ग्राहक मूल्य निर्देशांक संकलित करते. हा निर्देशांक 88 केंद्रे आणि संपूर्ण भारतासाठी संकलित केला जातो आणि त्यानंतरच्या महिन्याच्या कामकाजाच्या शेवटच्या दिवशी प्रकाशित केला जातो. या प्रसिद्धी पत्रकात जुलै 2022 महिन्याचा निर्देशांक प्रसिद्ध केला जात आहे.
जुलै, 2022 साठी अखिल भारतीय ग्राहक मूल्य निर्देशांक  0.7 अंकांनी वाढला आणि 129.9  वर पोचला. 1-महिन्यातील टक्केवारीतील बदलानुसार, मागील महिन्याच्या तुलनेत हा निर्देशांक 0.54 टक्क्यांनी वाढला आहे. मागच्या वर्षीच्या याच महिन्यांच्या तुलनेत ही वाढ 0.90 टक्के इतकी आहे.
सध्याच्या निर्देशांकातील मुख्य योगदान गृहनिर्माण समुहाचे असून या क्षेत्राने एकूण बदलामध्ये 0.37 टक्के गुणांचे योगदान दिले आहे. वस्तूंच्या पातळीवर स्वयंपाकाचा गॅस, घरगुती वीज, बटाटा, कांदा, भोपळा वर्गीय भाज्या, आंबा, केळी, सुकी मिरची, तयार भोजन, गहू, गव्हाचे पीठ, तूर, तूर डाळ इत्यादी निर्देशांक वाढीसाठी जबाबदार आहेत. तर, टोमॅटो, पोल्ट्री चिकन, सोयाबीन तेल, सूर्यफूल तेल, मोहरीचे तेल, पाम तेल, तांदूळ, सफरचंद, लिंबू, मुळा, लसूण, शेवग्याच्या शेंगा इत्यादींनी निर्देशांकाच्या वृद्धीला नियंत्रित करण्याचा प्रयत्न केला.
केंद्र स्तरावर, उधम सिंग नगरने सर्वाधिक ३.८ गुणांची वाढ नोंदवली, त्यानंतर जलपाईगुडी आणि जालंधरने अनुक्रमे ३.३ आणि ३.२ गुणांची नोंद केली. याशिवाय 9 केंद्रांमध्ये 2 ते 2.9 गुणांची, 32 केंद्रांमध्ये 1 ते 1.9 गुणांची आणि 24 केंद्रांमध्ये 0.1 ते 0.9 गुणांची वाढ नोंदवली गेली. याउलट, सालेम इथे सर्वाधिक 4.1 अंकांची घट नोंदवली. याशिवाय, 2 केंद्रांमध्ये 2 ते 2.9 गुणांची, 3 केंद्रांमध्ये 1 ते 1.9 गुणांची आणि 11 केंद्रांमध्ये 0.1 ते 0.9 गुणांची घट नोंदवली गेली. उर्वरित 3 केंद्रांचे निर्देशांक स्थिर राहिले.
जुलै 2022 चा वार्षिक महागाई दर, मागील महिन्यातील 6.16 टक्के आणि मागील वर्षी याच महिन्याच्या 5.26 टक्क्यांच्या तुलनेत 5.78 टक्के होता. त्याचप्रमाणे, अन्नधान्य महागाई दर मागील महिन्याच्या 6.73 टक्के आणि मागील वर्षाच्या याच महिन्यात 4.91 टक्क्यांच्या तुलनेत 5.96 टक्के आहे.
Y-o-Y Inflation based on CPI-IW 
All-India Group-wise CPI-IW for June, 2022and July, 2022
|
|
Sr. No.
|
|
Groups
|
|
June, 2022
|
|
July, 2022
|
|
I
|
|
Food & Beverages
|
|
130.0
|
|
129.7
|
|
II
|
|
Pan, Supari, Tobacco & Intoxicants
|
|
144.4
|
|
144.4
|
|
III
|
|
Clothing & Footwear
|
|
127.0
|
|
127.2
|
|
IV
|
|
Housing
|
|
118.9
|
|
121.0
|
|
V
|
|
Fuel & Light
|
|
172.8
|
|
178.2
|
|
VI
|
|
Miscellaneous
|
|
125.9
|
|
126.1
|
|
|
|
General Index
|
|
129.2
|
|
129.9
CPI-IW: Groups Indices
औद्योगिक कामगारांसाठीचा ग्राहक मूल्य निर्देशांक  चा ऑगस्ट, 2022 महिन्याचा पुढील अंक शुक्रवार, 30 सप्टेंबर, 2022 रोजी प्रकाशित केला जाईल. तो कार्यालयाच्या www.labourbureaunew.gov.in. या संकेतस्थळावर देखील उपलब्ध असेल.S.Patil/Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
पंतप्रधान कार्यालय
ब्रिक्स देशांच्या जलमंत्र्यांची भारतात पहिली मिटींग बोलवण्याचा पंतप्रधानांचा प्रस्ताव
अभिनवता आपल्या विकासाचा आभार बनला आहे-पंतप्रधान
11 व्या ब्रिक्स शिखर परिषदेच्या पूर्ण सत्राला पंतप्रधानांनी केले संबोधित
(नवी दिल्ली, 15 नोव्हेंबर 2019
पंतप्रधान नरेंद्र मोदी यांनी ब्राझीलमध्ये 11 व्या ब्रिक्स शिखर परिषदेच्या पूर्ण सत्राला आज संबोधित केले. अन्य ब्रिक्स देशांच्या प्रमुखांनीही पूर्ण सत्राला संबोधित केले.
यावेळी बोलताना पंतप्रधान म्हणाले की, यंदाच्या शिखर परिषदेची संकल्पना ‘अभिनव भविष्यासाठी आर्थिक विकास’ ही अतिशय समर्पक असून अभिनवता आपल्या विकासाचा आधार बनला आहे. ब्रिक्स अंतर्गत, नाविन्यपूर्ण संशोधनासाठी सहकार्य मजबूत करणे गरजेचे आहे, यावर त्यांनी भर दिला.
आता आपल्याला ब्रिक्सची दिशा ठरवायची असून पुढल्या दहा वर्षात परस्पर सहकार्य अधिक प्रभावी असायला हवे, असे पंतप्रधान म्हणाले. अनेक क्षेत्रांमध्ये सफलता मिळूनही काही क्षेत्रांमध्ये प्रयत्न वाढवण्यासाठी पुरेसा वाव असल्याचे त्यांनी अधोरेखित केले. ब्रिक्स देशांतर्गत व्यापार जागतिक व्यापाराच्या केवळ 15 टक्के असून ब्रिक्स देशांची एकत्रित लोकसंख्या जागतिक लोकसंख्येच्या 40 टक्क्यांहून अधिक आहे. त्यामुळे परस्पर व्यापार आणि गुंतवणुकीकडे विशेष लक्ष देण्याचे आवाहन पंतप्रधानांनी केले.
भारतात अलिकडेच सुरू करण्यात आलेल्या ‘स्वीट इंडिया’ चळवळीचा उल्लेख करत ते म्हणाले की, तंदुरुस्ती आणि आरोग्य क्षेत्रात ब्रिक्स देशांमध्ये संपर्क आणि अदान-प्रदान वाढायला हवे. शहरी भागात शाश्वत जल व्यवस्थापन आणि स्वच्छता ही महत्वाची आव्हानं आहेत. ब्रिक्स जलमंत्र्यांची पहिली बैठक भारतात आयोजित करण्याचा प्रस्ताव त्यांनी मांडला.
दहशतवादविरोधात ब्रिक्स धोरणांवर आधारीत पहिले सत्र आयोजित केल्याबद्दल त्यांनी आनंद व्यक्त केला. या पाच कृती गटांचे प्रयत्न आणि कार्य दहशतवाद आणि अन्य संघटीत गुन्ह्यांविरोधात ब्रिक्स सुरक्षा सहकार्य अधिक मजबूत करेल, अशी आशा त्यांनी व्यक्त केली.
व्हिसा, सामाजिक सुरक्षा करार आणि पात्रता संबंधी परस्पर मान्यतेच्या माध्यमातून पाच देशांच्या जनतेला प्रवास आणि कामासाठी आपण अधिक पूरक वातावरण देऊ, असे त्यांनी भाषणाच्या शेवटी सांगितले.
B.Gokhale/S.Kane/P.Kor
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत आतापर्यंत लसीच्या 52.95 कोटी मात्रा देण्यात आल्या.
देशात उपचाराधीन रुग्णांची संख्या एकूण रुग्णांच्या 1.20%, मार्च 2020 पासून सर्वात कमी संख्या
देशात उपचाराधीन रुग्णांची सध्याची संख्या 3,85,227
रुग्ण बरे होण्याचा आतापर्यंतचा सर्वोच्च दर साध्य, हा दर सध्या 97.46%
देशात आतापर्यंत एकूण 3,13,02,345 कोरोनामुक्त
गेल्या 24 तासात 42,295 रुग्ण कोरोनातून बरे झाले
गेल्या 24 तासात देशात 40,120 नव्या रुग्णांची नोंद
साप्ताहिक पॉझीटीव्हिटी दर 5% पेक्षा कमी, सध्या हा दर 2.13%
दैनंदिन पॉझीटीव्हिटी दर 2.04%; गेले 18 दिवस हा दर 3% पेक्षा कमी राहिला आहे
चाचण्यांच्या क्षमतेत वाढ, एकूण 48.94 कोटी चाचण्या करण्यात आल्या
सहकार मंत्रालय
G20 महिला संचलित विकास: मध्य प्रदेशात ग्वाल्हेर येथे "महिला सक्षमीकरण आणि महिला पोषण" या विषयावर, महिला सहकारी क्षेत्रावर लक्षं केंद्रीत करुन, जागृती आणि प्रशिक्षण कार्यक्रम आयोजित करण्यात आला
केंद्रीय सहकार मंत्रालयाच्या, म पुणे येथील, वैकुंठ मेहता भ सहकार व्यवस्थापन संस्थेनं, मध्य प्रदेशातील ग्वाल्हेर येथील लक्ष्मीबाई महिला नागरी सहकारी बँकेच्या सहकार्यानं "कार्यक्रम सक्षमीकरण आणि महिला पोषण" या विषयावर, जनजागृती सह प्रशिक्षण कार्यक्रम राबवला. मध्यप्रदेशात ग्वाल्हेर इथं 10 फेब्रुवारी 2023 रोजी इथे हा अर्ध दिवस कार्यक्रम झाला.
महिला सहकारी बँकेचे सदस्य आणि शेतकऱ्यांसाठी G20 संकल्पनेवर आधारीत या कार्यक्रमाचं आयोजन, वैकुंठ मेहता भारतीय सहकार व्यवस्थापन संस्थेनं (VAMNICOM केलं होतं.
VAMNICOM, पुणे च्या संचालक डॉ. हेमा यादव यांच्या मार्गदर्शनाखाली महिला संचलित विकास  या G20 संकल्पनेवर हा कार्यक्रम होता. सहकार क्षेत्रातील महिलांसाठी G20 संकल्पनेवर आधारीत कार्यक्रम आयोजित करणं, हा यामागील उद्देश होता. VAMNICOM ने मध्य प्रदेशातील ग्वाल्हेर येथील लक्ष्मीबाई महिला नागरी सहकारी बँकेचं यासाठी सहकार्य घेतलं आहे. 1960 पासून ही सहकारी बँक कार्यरत आहे. लक्ष्मीबाई महिला बँकेच्या संस्थापक अध्यक्ष अलका श्रीवास्तव यांनी कार्यक्रम आयोजित करण्यात मोठा पुढाकार घेतला.
कार्यक्रमात ग्वाल्हेर शहरातील विविध भागातून 150 महिला सहभागी झाल्या होत्या. माजी मंत्री आणि खासदार माया सिंह प्रमुख पाहुण्या, तर महिला आरोग्य तज्ञ मीना मुधा, विशेष निमंत्रित होत्या.
माया सिंह यांनी महिला सक्षमीकरण आणि समाजाच्या विकासात महिलांची भूमिका याविषयी आपलं मत व्यक्त केलं. मीना मुधा यांनी आपल्या भाषणात शरिरातील लोह, कॅल्शियम सह विविध प्रकारच्या कमतरतांबद्दल मार्गदर्शन केलं.
VAMNICOM, पुणेच्या डॉ. पल्लवी इंगळे यांनी महिला संचलित विकासाची G20 संकल्पना आणि कार्यक्रमाची संक्षिप्त रुपरेषा सादर केली. महिलांना आधार देण्यात लक्ष्मीबाई महिला सहकारी बँकेचं योगदान, लक्ष्मीबाई महिला बँकेच्या संस्थापक अध्यक्ष अलका श्रीवास्तव यांनी स्पष्ट केलं. डॉ. अमित मुदगल  यांनी महिला शेतकऱ्यांची ओळख, महत्व आणि विविध सरकारी योजना याबाबत सांगितलं.
डॉ. प्रियदर्शनी श्रीवास्तव यांनी आपल्या भाषणात किशोरवयीन मुली आणि महिलांच्या पोषणावर भर दिला. महिलांच्या जीवनातील विविध टप्प्यांमध्ये पोषणाचा अर्थ काय असतो आणि पोषणाचं महत्त्व कसं असतं याबाबत माहिती विशद केली. महिलांचं आरोग्य आणि महिलांसमोरील आव्हानं, याबाबत डॉ. वीणा प्रधान यांनी ऊहापोह केला. अंजली बत्रा यांनी महिलांना प्रेरणा देणाऱ्या यशस्वी महिला उद्योजकांची अनेक उदाहरणं सांगितली. व्यवसायाची संधी आणि व्यवसाय विषयक कल तसच गुणवत्ता कशा ओळखाव्यात याबद्दल त्यांनी क्लृप्त्या सांगितल्या.
या कार्यक्रमाला चांगला प्रतिसाद आणि कार्यक्रम आवडल्याची पोचपावती मिळाली. महिलांनी व्यवसाय आणि पोषण याविषयी अधिक जाणून घेण्याबाबत मोठ्या प्रमाणावर स्वारस्य दाखवलं.
अर्थ मंत्रालय
जपानकडून विविध विकास प्रकल्पांसाठी भारताला मिळणाऱ्या कर्जाविषयीच्या करारावर स्वाक्षऱ्या
नवी दिल्ली, 21 डिसेंबर 2018
भारतातल्या विविध विकास प्रकल्पांसाठी जपानकडून अर्थसहाय्य केले जाणार आहे. या कर्जाबाबतच्या करारावर आज भारत आणि जपानच्या उच्चाधिकाऱ्यांनी स्वाक्षऱ्या केल्या. भारतातर्फे वित्तीय व्यवहार विभागाचे अतिरिक्त सचिव डॉ. सी.एस.मोहपात्रा तर भारतातील जपानचे राजदूत केंजी हिरामत्सु यांनी या करारावर स्वाक्षऱ्या केल्या.
या प्रकल्पांमध्ये चेन्नई मेट्रो प्रकल्पाचा दुसरा टप्पा यासाठी जपान सुमारे 75 अब्ज येन कर्ज देणार आहे. तसेच शाश्वत विकासासाठी विविध योजना राबवण्यास जपान 15 अब्ज येन आणि दुग्ध व्यवसाय विकासासाठी 14 अब्ज येन असे कर्ज दिले जाणार आहे.
N.Sapre/R.Aghor/P.Malandkar
(Visitor Counter : 58